text: Påkørt og røvet 
  26 juni 2015 kl. 04.14
  Røveri ved midnat i Fredericia. Mand påkørt af to unge mænd på en sort-hvid scooter og derefter overfaldet og frarøvet sin pengepung
  Det 50-årige offer var på vej hjem fra byen og drejede lige ved midnatstid ind på Aldis p-plads på Vejlevej. Her fik han sig lidt af et chok, da to unge mænd på en scooter simpelthen kørte ind i ham, så han væltede.
  De to unge mænd overfaldt ham og stjal hans pengepung og kørte derfra igen.
  Den 50-årige mand har kun et sparsomt signalement af overfaldsmændene, men siger, at de er ikke over 20 år og taler dansk.
  